CELEX: 62021TN0605
Language: hu
Date: 2021-09-20 00:00:00
Title: T-605/21. sz. ügy: 2021. szeptember 20-án benyújtott kereset – TestBioTech kontra Bizottság

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/52
            
         
      2021. szeptember 20-án benyújtott kereset – TestBioTech kontra Bizottság
      (T-605/21. sz. ügy)
      (2021/C 471/74)
      Az eljárás nyelve: angol
      
         Felek
      
      
         Felperes: TestBioTech eV (München, Németország) (képviselő: K. Smith ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes 2021. július 8-i, azon határozatát, amelyben megtagadta, hogy visszavonja vagy módosítsa az (EU) 2021/61 végrehajtási határozatát, (1) amellyel a Monsanto Europe SA számára a GMO rendelet (2) alapján engedélyezte, hogy az EU-ban forgalomba hozza a MON 87427 x MON 87460 x MON 89034 x MIR162 x NK603 géntechnológiával módosított kukoricát és annak alkombinációit;
               
            
                  —
               
               
                  rendeljen el minden egyéb megfelelőnek ítélt intézkedést; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes három jogalapra hivatkozik.
      
                  1.
               
               
                  Az első, arra alapított jogalap, hogy az alperes nyilvánvaló értékelési hibát követett el azzal, hogy nem vette figyelembe vagy nem megfelelően vette figyelembe a genetikai halmozódásnak a génkifejeződésre gyakorolt, az aszályos körülményeknek való kitettséggel való kombinálás esetén jelentkező lehetséges hatását, és/vagy nem követelte meg, hogy megfelelő értékelést végezzenek aszályos körülmények között.
               
            
                  2.
               
               
                  A második, arra alapított jogalap, hogy az alperes nyilvánvaló értékelési hibát követett el azzal, hogy nem vette figyelembe vagy nem megfelelően vette figyelembe a genetikai halmozódásnak a génkifejeződésre gyakorolt, gyomirtó szer alkalmazásával való kombinálás esetén jelentkező lehetséges hatását, és/vagy nem követelte meg, hogy megfelelő értékelést végezzenek gyomirtó szer ismételt és/vagy nagy mértékű alkalmazásának a körülményei között.
               
            
                  3.
               
               
                  A harmadik, arra alapított jogalap, hogy az alperes nyilvánvaló értékelési hibát követett el azzal, hogy nem vette figyelembe vagy nem megfelelően vette figyelembe a genetikai halmozódásnak a növényösszetételre és az agronómiai jellemzőkre gyakorolt, aszályos körülményeknek való kitettséggel és gyomirtó szer alkalmazásával való kombinálás esetén jelentkező lehetséges hatását.
               
            
         (1)  HL 2021. L 26., 12. o.
      
      
         (2)  A géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendelet (HL 2003. L 268., 1. o.; magyar nyelvű különkiadás 13. fejezet, 32. kötet, 432. o.).